Երիտասարդ թատերական ռեժիսուրայի հանրապետական փառատոնը հիմնադրվել է 2006թ.-ին Հայաստանի թատերական գործիչների միության կողմից` ՀՀ ժողովրդական արտիստ, պրոֆեսոր Երվանդ Ղազանչյանի նախաձեռնությամբ: Փառատոնի գլխավոր նպատակն է ներկայացնել երիտասարդ ռեժիսորների գործեր, բացահայտել նոր անուններ, ինչպես նաև պատկերացում կազմել արդի թատրոնի երիտասարդ ռեժիսորների ստեղծագործական նախասիրությունների մասին: Երիտասարդ թատերական ռեժիսուրայի հանրապետական փառատոնին մասնակցում են այն աշխատանքները, որոնք բեմադրվել են նախորդ թատերաշրջանում: Յուրաքանչյուր ներկայացումից հետո, տեղի կունենա քննարկում, որտեղ ճանաչված թատերագետների կողքին իրենց կարծիքը կարող են արտահայտել Երևանի պետական թատրոնի և կինոյի թատերագիտական բաժնի ուսանողները: Նրանց նաև հնարավորություն կտրվի հրապարակել վերլուծական հոդված Հայաստանի թատերական գործիչների միության «Թատրոն» թերթում (Այժմ՝ էլ. տարբերակ http://theatersunion.am):